****

****

 ****

**Δελτίο τύπου**

**To Πρόγραμμα Μεταπτυχιακών Σπουδών (ΠΜΣ) του Τμήματος Θεατρικών Σπουδών**

***Δραματική Τέχνη και Παραστατικές Τέχνες στην Εκπαίδευση και δια βίου μάθηση***

& το **Τμήμα Θεατρικών Σπουδών του Πανεπιστημίου Πελοποννήσου,**

 σε συνεργασία με την **Πειραματική Σκηνή Καλαμάτας**, παρουσιάζει

στο πλαίσιο του **5ου Πανελλήνιου Φεστιβάλ Κουκλοθέατρου Καλαμάτας**,

τη δραματοποιημένη αφήγηση με χάρτινες φιγούρες, κούκλες & αντικείμενα

***Παρθεναγωγείο Βόλου-Ένα σχολείο μέσα στη ζωή και τη φύση***

για **εφήβους και ενήλικο κοινό**

ομάδα κουκλοθέατρου *Οι δύτες*

Σάββατο 13 Νοεμβρίου 2021, ώρα έναρξης παράστασης: 20:30 (διάρκεια: 60΄).

**Αίθουσα *Λήδα Τασοπούλου*** (Πανεπιστήμιο Πελοποννήσου, Ναύπλιο).

**Είσοδος ελεύθερη (μέχρι 15 άτομα)**

H είσοδος στην αίθουσα πραγματοποιείται με επίδειξη πιστοποιητικού εμβολιασμού ή νόσησης Covid-19.

Στις αρχές του 20ου αιώνα επιχειρείται για πρώτη φορά η εφαρμογή των αρχών του εκπαιδευτικού δημοτικισμού στη Μέση Εκπαίδευση. Το 1908, ο νεαρός Αλέξανδρος Δελμούζος φτάνει στον Βόλο για να αναλάβει τη διεύθυνση του *Ανώτερου Δημοτικού Παρθεναγωγείου*. Το καινοτόμο παιδαγωγικό σύστημα που ακολουθείται στο σχολείο οδηγεί στην κατάργηση του το 1911. Η παράσταση βασίζεται στην αλληλογραφία του πρωτοπόρου παιδαγωγού με προσωπικότητες της εποχής του και με τη μετέπειτα σύζυγο του Φροσύνη, σε προφορικές μαρτυρίες των πρώην μαθητριών, καθώς και στα πρακτικά της *Δίκης του Ναυπλίου*. Βασική πηγή για το κείμενο της παράστασης υπήρξε το δίτομο έργο του Χαράλαμπου Χαρίτου «Το Παρθεναγωγείο του Βόλου».

**Σκηνοθεσία, εμψύχωση, δραματουργική επεξεργασία, κούκλες:** Φαίη Τσίτου **Σκηνικά, κούκλες, φώτα, βοηθός σκηνοθέτη:** Βασίλης Μπουνάτσος **Ηχογραφημένες φωνές:** Γιάννης Καραούλης, Ευσταθία Τσαπαρέλη, Γιώτα Φέστα, Στέφανος Μπαρμπαλιάς, Γιάννης Μπαρμπαλιάς, Βασίλης Μπουνάτσος, Φαίη Τσίτου.

**Την ίδια ημέρα (13 Νοεμβρίου), πριν την παράσταση θα πραγματοποιηθεί**

**δίωρο εργαστήριο χάρτινου θεάτρου για τους φοιτητές του ΠΜΣ.**